SPRÁVA ZO ZAHRANIČNEJ PRACOVNEJ CESTY

1.  Účastník ZPC:
RNDr. Dušan Janičkovič
Národný delegát Programového výboru pre „Nanotechnológie, pokročilé materiály, výrobné procesy a postupy a biotechnológie“ (NMBP) Rámcového programu EÚ pre výskum a inovácie Horizont 2020
Fyzikálny ústav SAV, Dúbravská cesta 9, 845 11 Bratislava, 
Jazyky: anglický
2.  Zahraničná pracovná cesta:
Brusel 1.  –  2. decembra 2016:  
Účel cesty: účasť na 16. zasadaní Programového výboru pre NMBP (PC-NMBP)
Miesto konania: European Commission, DG Research & Innovation, Centre do Conference Albert Borschette, 1040 Brussels, Belgicko
Spôsob financovania: cestovné refunduje EK na účet ministerstva, pobytové náklady a iné výdavky hradí MŠVVaŠ SR.

3.  Rámcový program pobytu:
a)	1. decembra 2016:  príchod do Bruselu; 
b)	2. decembra 2016: 16. zasadanie Programového výboru pre NMBP programu Horizont 2020;
Program zasadnutia: 
1.	Welcome and Introduction
2.	Information by the Chair
3.	Study on Frugal Innovation and its Industrial Potential 
4.	Strategy – Work Programme 2018-2020 Outline 
5.	AOB
6.	Closing 

c)	Návrat do Bratislavy.

3.	Stručný priebeh rokovaní, resp.  študijného pobytu:

Ad:
1.	16. zasadanie PC-NMBP viedol riaditeľ DG – RTD p. Peter Dröll.  Prítomní delegáti bez pripomienok schválili zápis z 15. zasadania PC-NMBP a agendu 16. Potom p. Dröll informoval o konferencií REinEU2016, ktorá sa konala v Bratislave v rámci slovenské-ho predsedníctva EÚ. Pochválil konferenciu, ocenil vysokú kvalitu rečníkov ako aj cel-kovú organizáciu podujatia. Potom P. Böhmerová (projektová manažérka konferencie) oboznámila prítomných so štatistikami konferencie (počet účastníkov, zloženie, sprie-vodné podujatia, atď) a na záver predstavila oficiálny film z konferencie.

2.	V rozpočte pre EIT je učených menej prostriedkov pre oblasť „manufacturing“. Toto vyvolalo širšiu diskusiu ( UK, IRL, F, LV...) aké „posolstvo“ týmto chce EK vyslať do sektoru výroby. Od EK zaznelo, že dala prednosť podpore oblasti Food. EK ďalej prijala viacero dokumentov z priamou nadväznosťou na oblasť NMBP:  Clean Energy Packet, Defence Action Plan so silnou časťou R&D a pripravila návrh na daňové  vyrovnanie pre R&D – “Common Consolidated Corporate Tax Base”.
Scoping Paper, ktorý na 15. Zasadaní PC-NMBP vyvolal silnú diskusiu, bol uzavretý a bola prijatá jeho finálna verzia – so zakomponovanými pripomienkami od PC-NMBP.
 
V tejto súvislosti bola opäť silno zdôraznená požiadavka na získavanie nových expertov pre posudzovanie projektov – najmä z krajín EU-13.

Potom boli podané informácie o prijatých a schválených balíkoch projektov, ktoré budú podporené v bežiacej výzve.

3.	Zástupcovia Frauenhoferovho inštitútu informovali o záveroch svojho prieskumu/štúdie na tému Frugal Innovation and its Industrial Potential. Hoci je to zamerané skôr na tzv. “Emerging Economics”, EK by rada niektoré poznatky a závery aplikovala aj v pro-stredí EÚ, čo vyvolalo viacero kritických ohlasov, predovšetkým v tom duchu, že tento prístup je vlastne v protiklade k deklarovaným cieľom program MNBP (smart, multifunctional production, a pod.).

4.	V tejto časti programu sa diskutoval dokument pre prípravu pracovného programu NMBP na roky 2018-2020:  „Nanotechnologies, Advanced Materials, Biotechnology and Advanced Manufacturing and Processing (NMBP) - Orientations for NMBP part of Horizon 2020 WP 2018-2020: The industrial solution revolution, v1.3“  Každá krajina bola vyzvaná, aby definovala svoj postoj k nemu, čo pre SR je prakticky nemožné, keďže stále nejestvuje ucelená politika Slovenska v oblasti vedy, výskumu a inovácií. Bolo treba vyjadriť sa k dvom základným otázkam:
a.	What can we do to maximazi imapct, in terms of jobs creation, structuring effects, reach-out across EU, game changing projects, citizien engagement?
b.	Do you agree with the general challenges and do you miss anything?
Vzhľadom na charakter preberaného dokumentu a vyjadrované stanoviská a komentáre treba považovať túto časť programu a informácie o nej za dôverné. 

5.	Ďalšie stretnutie PC-NMBP bude 1. 2. 2017. 2 týždne pred jeho konaním bude člen-ským krajinám zaslaná ďalšia prípravná verzia pracovného programu na pripo-mienkovanie (a na príslušné konzultovanie s národnými autoritami)

5.  Odporúčané závery:
Pre kvalitné zastupovanie záujmov Slovenskej republiky, resp. jej subjektov by bolo vhodné jednak konečne prijať ucelenú stratégiu – národnú politiku v oblasti vedy, výskumu a inovácií a tiež ustanoviť riadny mechanizmus pre prípravu národného stanoviska (stanovísk) k jedno-tlivým prejednávaným otázkam.  
Taktiež treba neustále venovať zvýšenú pozornosť a riešiť našu slabú angažovanosť v programe Horizont 2020 – viď správa Horizon 2020: Two years on

6.   Prehľad prinesenej dokumentácie a miesto jej uloženia
Prejednávaný dokument pre prípravu pracovného programu NMBP na roky 2018-2020:  „Nanotechnologies, Advanced Materials, Biotechnology and Advanced Manufacturing and Processing (NMBP) - Orientations for NMBP part of Horizon 2020 WP 2018-2020: The industrial solution revolution, v1.3“  je dôvernej povahy, pre členov programového výboru NMBP je dostupný na portáli EK – CircaBC, pre prejednanie národnými autoritami dostupný u člena PC-NMBP.

7.   Osobitne vyhodnotený očakávaný prínos ZPC
Aktuálne informácie o priebehu prípravy programu H2020 v oblasti NMBP na roky 2018-2020. informácie o nových  iniciatívach a programoch EK v oblasti NMBP.

8.    Spôsob zverejnenia výsledkov ZPC, prenos získaných informácií
Poznatky zo zasadania PC NMBP: na vedomie a v rámci príslušného odboru MŠ SR, prípadne MH SR. Niektoré závery zo zasadania PC NMBP sú dôverného charakteru (viď vyššie uvedené).

Súhlasím so zverejnením správy na internete

Správu vypracoval: RNDr. Dušan Janičkovič		                  ......................................
Dátum: 7. 12. 2016
								
Správu schválil:  ......................................